### Beslutningstema

Igangsætning af budgetproces 2025, herunder de indledende drøftelser til prioriteringskatalog og eventuelle emner til reduktionsforslag. Udvalget kan i forbindelse med drøftelsen tage stilling til, hvorvidt udvalgets andel af rammeudmeldingen, skal udvides med yderligere reduktionsforslag.

### Sagsfremstilling

Økonomiudvalget har på mødet den 14. marts 2024 godkendt tidsplan og proces for budgetlægningen 2025.

I henhold til rammeudmeldingen er der i det vedtagne budget 2025-2028 på serviceudgifterne indarbejdet en reduktionspulje på 51 mio. kr., svarende til 12,7 mio. kr. årligt.

Direktionen har i januar måned bedt fagchefgruppen om at finde forslag til reduktioner på 51 mio. kr. over en 4-årig periode med udgangspunkt i temaet "Regelforenkling og afbureaukratisering"

* Reduktionsforslagene kan være tværgående inden for de enkelte politikområder eller på tværs af politikområder inden for samme udvalg.
* Reduktionsforslagene kan være tværgående mellem udvalg og politikområder.

De konkrete forslag kvalificeres senest i april. Derefter bestemmes det yderligere behov for et supplerende prioriteringskatalog.

På fagudvalgsmøderne i maj foretages de indledende drøftelser til prioriteringskatalog, herunder eventuelle emner til reduktionsforslag. Teknik- og Miljøudvalget kan beslutte om udvalgets andel som udgør 1,208 mio. kr. årligt - eller 4,834 mio. kr. over en 4-årig periode skal udvides med yderligere reduktionsforslag.

Eventuelle "lokale" fagudvalgsudfordringer håndteres inden for de enkelte udvalgs servicerammer.

Der er ikke afsat midler til udvidelser. Såfremt der er behov for udvidelser skal de søges finansieret inden for udvalgets eget område.

### Indstilling Direktionen indstiller,

|  |  |
| --- | --- |
| at | udvalget igangsætter de indledende drøftelser til prioriteringskatalog og eventuelle emner reduktionsforslag, |
| at | udvalget beslutter, hvorvidt udvalgets andel af rammeudmeldingen, skal udvides med yderligere reduktionsforslag |

### Beslutning

Indstillingen godkendt med den beslutning, at udvalget ønsker et handlekatalog udvidet til 1,5 mio. kr.